|  |  |
| --- | --- |
| **Zavarovana območja**  Zavarovana območja so eden izmed ukrepov varstva narave. Zakon o ohranjanju narave opredeljuje naslednje vrste zavarovanih območij:  ***Narodni park***  Narodni park (NP) je veliko območje s številnimi naravnimi vrednotami ter z veliko biotsko raznovrstnostjo. V pretežnem delu narodnega parka je prisotna prvobitna narava z ohranjenimi ekosistemi in naravnimi procesi, v manjšem delu narodnega parka so lahko tudi območja večjega človekovega vpliva, ki pa je z naravo skladno povezan.  ***Regijski park***  Regijski park (RP) je obsežno območje regijsko značilnih ekosistemov in krajine z večjimi deli prvobitne narave in območji naravnih vrednot, ki se prepletajo z deli narave, kjer je človekov vpliv večji, vendarle pa z naravo uravnotežen.  ***Krajinski park***  Krajinski park (KP) je območje s poudarjenim kakovostnim in dolgotrajnim prepletom človeka z naravo, ki ima veliko ekološko, biotsko ali krajinsko vrednost.  ***Strogi naravni rezervat***  Strogi naravni rezervat (SNR) je območje naravno ohranjenih geotopov, življenjskih prostorov ogroženih, redkih ali značilnih rastlinskih ali živalskih vrst ali območje, pomembno za ohranjanje biotske raznovrstnosti, kjer potekajo naravni procesi brez človekovega vpliva.  ***Naravni rezervat***  Naravni rezervat (NR) je območje geotopov, življenjskih prostorov ogroženih, redkih ali značilnih rastlinskih ali živalskih vrst ali območje, pomembno za ohranjanje biotske raznovrstnosti, ki se z uravnoteženim delovanjem človeka v naravi tudi vzdržuje.  ***Naravni spomenik***  Naravni spomenik (NS) je območje, ki vsebuje eno ali več naravnih vrednot, ki imajo izjemno obliko, velikost, vsebino ali lego ali so redek primer naravne vrednote.  **Trenutno imamo v Sloveniji: 1 narodni park, 3 regijske parke, 46 krajinskih parkov, 1 strogi naravni rezervat, 56 naravnih rezervatov in 1164 naravnih spomenikov.**  **ZAVAROVANA OBMOČJA V SLOVENIJI SO:**   1. Krajinski park Goričko 2. Sečoveljske soline 3. Logarska dolina 4. Lahinja 5. Bela krajina 6. Ljubljansko barje 7. Mura 8. Kočevski park – Kolpa 9. Škocjanske jame 10. Krajinski park Šturmovci 11. Triglavski narodni park 12. Kozjanski regijski park 13. Krajinski park Topla 14. Notranjski regijski park |  |
|  |  |

**NALOGA: v priloženo nemo karto vriši (samo številke) vseh zavarovanih območij in mi nemo karto pošlji na mail.** Zgornjo snov pa si sprintaj in nalepi v zvezek.

****